Nolikums cenu aptaujai

**“****Biroja un ražošanas telpu kosmētiskais remonts”**

1. **Pasūtītājs un kontaktpersonas**
	1. Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv (turpmāk – Pasūtītājs).
	2. Mazai iepirkums (turpmāk – Iepirkums) procedūru veic ar Pasūtītāja SIA „Ķekavas nami” 2024. gada 15.janvāra valdes sēdes protokola Nr.2-2024 2.punktu apstiprināta Iepirkuma komisija (turpmāk – Iepirkuma komisija).
	3. Iepirkuma nolikums apstiprināts iepirkumu komisijas 2025.gada 7.oktobra sēdē.
	4. Kontaktpersonas par nolikumu un iepirkuma priekšmetu ir projekta vadītājs Ilgonis Leišavnieks, tālr.: 29296907, e-pasts: ilgonis@kekavasnami.lv.

# **Informācija par iepirkuma priekšmetu un procedūru**

* 1. Iepirkuma priekšmets – biroja telpu un siltuma ražošanas telpas kosmētiskais remonts Rāmavas ielā 17, Rāmava, Ķekavas pagasts, Ķekavas novads (turpmāk – Objekts). Ražošanas telpas kosmētiskais remonts saistīts ar jau izbūvētās infrastruktūras nepabeigto darbu sakārtošanu.
	2. Iepirkuma CPV kods: 4500000-7 (celtniecības darbi).
	3. Iepirkuma priekšmetsnav sadalīts daļās. Pretendents nav tiesīgs iesniegt piedāvājuma variantus.
	4. Līguma darbības termiņš: līdz saistību izpildei, bet ne ilgāk kā 2 (divi) kalendārie mēneši pēc līguma noslēgšanas.
	5. Pasūtītāja prasībām atbilstošo piedāvājumu izvēles kritērijs: ņemot vērā tikai cenu, t.i. – **zemākā cena**.
	6. Iepirkuma priekšmeta apjoms un svarīgākie nosacījumi ietverti pievienotajā pieteikumā (1.pielikumus) un lokālajā tāmē (2.pielikums). Kosmētiskā remonta laikā biroja darbs netiek pārtraukts. Kabinetu remontu secība jāveic atbilstoši saskaņotajam telpu remonta grafikam.
	7. Pretendentam, ar kuru slēgs līgumu, var tik pieprasīts līguma izpildes nodrošinājums.
1. **Informācija par iepirkuma procedūru**
	1. Cenu aptaujas Nolikumam un ar to saistītajai dokumentācijai ir nodrošināta tieša un brīva pieeja tīmekļvietnē [www.kekavasnami.lv](http://www.kekavasnami.lv) sadaļā “Iepirkumi”.
	2. Ieinteresētie piegādātāji var saņemt Nolikumu, lejupielādējot to elektroniskajā formātā.
	3. Piedāvājumu iesniegšanas vieta, datums, laiks un kārtība:
		1. Piedāvājumi jāiesniedz **elektroniski, parakstītus ar drošu elektronisko parakstu** uz e-pasta adresi: info@ķekavasnami.lv **ne vēlāk kā līdz 2025.gada 20.oktobrim plkst. 10.00.**
		2. Piedāvājumus, kas iesniegti pēc Nolikuma 3.3.1.punktā minētā termiņa, nevērtēs un atgriezīs iesniedzējam.
	4. Piedāvājumu atvēršanas vieta, datums, laiks un kārtība:
		1. Iesniegtos piedāvājumus atvērs slēgtā sēdē pēc piedāvājumu iesniegšanas termiņa beigām, nogaidot Nolikuma 3.3.1.punktā noteikto šifrētā dokumenta atslēgas iesniegšanai noteikto laiku, bet ne vēlāk kā **2025.gada 20.oktobrī plkst. 10.15.**
		2. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc Nolikuma 3.3.1.punktā minētā laika, jānosūta elektroniskā atslēga ar paroli šifrētā dokumenta atvēršanai uz Nolikuma 1.4.1.punktā norādīto e-pasta adresi.
	5. Piegādātāju sanāksme nav paredzēta.
2. **Piedāvājuma noformēšana**
	1. Pretendents sagatavo un iesniedz piedāvājumu saskaņā ar šī nolikuma prasībām, ievērojot spēkā esošos normatīvos aktus.
	2. Sagatavojot piedāvājumu, pretendents ievēro, ka:

4.2.1. Pieteikumu (1.pielikums) paraksta tā pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

4.2.2. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

4.2.3. Visas piedāvātās cenas norāda *euro* (EUR) bez pievienotās vērtības nodokļa (PVN).

4.3. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.

4.4. Par jebkuru informāciju, kas ir konfidenciāla, jābūt īpašai norādei.

4.5. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un tā izveidotā iepirkumu komisija neuzņemas nekādas saistības par šīm izmaksām, neatkarīgi no cenu aptaujas rezultāta.

1. **Prasības pretendentam un tā iesniedzamie dokumenti**

Pretendentu kvalifikācijas prasības ir obligātas visiem Pretendentiem, kas vēlas iegūt tiesības noslēgt iepirkuma līgumu:

|  |  |  |
| --- | --- | --- |
| **Nr.****p.k.** | **Prasības** | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām** |
| 5.1. | Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.  | Par Latvijā reģistrētiem pretendentiem Pasūtītājs pārliecinās Uzņēmumu reģistra mājas lapā [www.ur.gov.lv](http://www.ur.gov.lv)  |
| 5.2. | Pieteikumu ir parakstījusi paraksttiesīgā persona. | Par Latvijā reģistrētiem Pretendentiem Pasūtītājs pats jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv).Ja piedāvājumu paraksta pilnvarotā persona, piedāvājumam jāpievieno pilnvaras oriģināls vai apliecināta kopija.  |
| 5.3. | Attiecībā uz pretendentu nepastāv Publisko iepirkumu likuma 42.panta otrajā daļā minētie izslēgšanas nosacījumi. | Komisijai pati pārliecināties par izslēgšanas nosacījumu neesamību VID vai citās publiski pieejamās datu bāzēs. |
| 5.4. | Pretendents var piesaistīt apakšuzņēmējus vai balstīties uz citu personu spējām.  | Pretendents iesniedz informāciju atbilstoši nolikuma 1.pielikumā noteiktajam.  |
| 5.5. | Pretendentam ir pieredze līdzīga veida darbu veikšanā | Pretendents iesniedz informāciju atbilstoši nolikuma 3.pielikumā noteiktajam |
| 5.6. | Pretendents apdrošina savas darbības riskus Līguma parakstīšanas gadījumā | Līguma parakstīšanas gadījumā, Pretendents iesniedz civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā. |
| 5.7. | Ja pretendents vēlēsies priekšapmaksu (20-30% apmērā), Pasūtītājam ir tiesības pieprasīt avansa apdrošināšanu | Pretendents pieteikumā apliecina, ka ir iepazinies ar minēto prasību. |

1. **Pretendentu izslēgšanas nosacījumi**
	1. Pasūtītājs izslēdz pretendentu no turpmākas dalības iepirkuma procedūrā, kā arī neizskata pretendenta piedāvājumu jebkurā no šādiem gadījumiem:
		1. Ir konstatēts, ka pretendentam piedāvājumu iesniegšanas termiņa pēdējā dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*.
		2. Ir pasludināts pretendenta maksātnespējas process, apturēta pretendenta saimnieciskā darbība vai Pretendents tiek likvidēts.
	2. Pretendenta izslēgšanas nosacījumi attiecās uz:
		1. personālsabiedrības biedru (ja pretendents ir personālsabiedrība);
		2. pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības;
		3. pretendenta norādīto personu, uz kuras iespējām Pretendents balstās, lai apliecinātu, ka pretendenta kvalifikācija atbilst iepirkuma procedūras dokumentos noteiktajiem prasībām.
2. **Piedāvājuma vērtēšana un izvēle**

## Piedāvājumu noformējuma pārbaudi, Pretendentu atlasi, finanšu piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtā sēdē.

## Piedāvājumu vērtēšanu Komisija veic trīs posmos. Ja Pretendenta iesniegtais piedāvājums nekvalificējas kādā no posmu prasībām, tā piedāvājums tiek noraidīts (t.i. netiek vērtēts nākamajā izvērtēšanas posmā). Piedāvājumu izvērtēšanas posmi:

* + 1. 1. posms – piedāvājuma noformējuma un izslēgšanas nosacījumu esības pārbaude: Komisija pārbauda, vai piedāvājums sagatavots un noformēts atbilstoši nolikuma 5.punktā noteiktajam un pārbauda nolikuma 6.punktā minēto izslēgšanas nosacījumu esību.
		2. 2. posms – Finanšu atbilstības pārbaude: Komisija sarindo Pretendenta piedāvājumus atbilstoši zemākās cenas nosacījumam. Komisija izvērtē vai piedāvājums nav šķietami nepamatoti lēts. Komisija pārbauda aritmētiskās kļūdas.
		3. 3. posms – Pretendentu atlase:

Komisija vērtē atbilstību nolikuma 5.1. – 5.5.punktos norādītajām prasībām tikai tam Pretendentam, kas atbilst zemākās cenas nosacījumam un kam būtu piešķiramas līguma slēgšanas tiesības.

## Komisija turpmāk piedāvājumu neizskata un attiecīgā Pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:

* + 1. piedāvājums neatbilst kādai nolikumā noteiktajai prasībai, attiecīgā neatbilstība nav uzskatāma par formālu un ir ievērots samērīguma princips;
		2. piedāvājums tiek atzīts par nepamatoti lētu;
		3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		4. piedāvājumu izvērtēšanas laikā Pretendents savu piedāvājumu atsauc.
	1. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, tas nav iesniegts saskaņā ar nolikuma prasībām, komisija šo piedāvājumu noraida un tālāk neizskata.
	2. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.

## Ja Komisija nekonstatē kādu no iepriekš uzskaitītajiem šķēršļiem, tā pieņem lēmumu par līguma slēgšanas tiesību piešķiršanu Pretendentam, kura piedāvājums atbilst nolikuma prasībām un ir atzīts par saimnieciski izdevīgāko piedāvājumu ar **zemāko cenu.**

# **Iepirkuma līgums**

* 1. Līguma projekts, kas veidots uz šī nolikuma bāzes (4.pielikums), saskaņošanai tiks nosūtīts Pretendentam, kura piedāvājums ar iepirkumu komisijas lēmumu tiks atzīts par atbilstošu Pasūtītāja izvirzītajām prasībām.
	2. Pretendentam 5 (piecu) darba dienu laikā jāprecizē līguma projekts t.sk. par avansa apmēru. Saskaņotais līgums izvēlētajam pretendentam jāparaksta 5 (piecu) dienu laikā no Pasūtītāja nosūtītā uzaicinājuma parakstīt iepirkuma līgumu. Ja norādītajā termiņā uzvarētājs neparaksta līgumu, tas tiek uzskatīts par atteikumu to noslēgt un pretendents tiek izslēgts no dalības iepirkuma procedūrā. Tādā gadījumā līgums tiek piedāvāts noslēgšanai nākamajam pretendentam saskaņā ar iepirkumu komisijas veikto piedāvājumu salīdzinājumu.

**Pielikumā:**

1.pielikums – Pieteikums

2.pielikums – Lokālā tāme.

3.pilikums – Pieredzes apraksts.

4.pielikums – Pārbūves un telpu projekts.

5.pielikums – Līguma projekts.